378 1775. 



Etsi clariss. Pallas velit reprehendere Buffonium, quod 

 Kolbii Bock ohne Namen (Capra anonjma) pro hac An- 

 telope habuerit; comparatione instituta rursus, credo Buffo- 

 nium recte hariolatum esse; et quod magis forte curiosum, 

 ipsum nomen Condoma servat vestigia vocis Kolbianae: nam 

 Galli fere omnes voces exteras mire corrumpunt, itaque dum 

 Gallus quidam haec cornua ad Prom. b. spei emisset, quae- 

 sivit ex quo potissimum animali ea essent; Belga respondit, 

 ea referenda ad Kolbii Bock ohne ISamen, unde statim is 

 qui ea verba excipiebat, nomen confinxit Condoma, et sub 

 hoc nomine scribae navali dedit, qui Buffonio cornua et 

 nomen detortum tradidit. Nec obstat quod clar. Pallas ob- 

 iicit: Strepsicerotem carere arunco, nam Kolbius tantum 

 voluit per barbam vel aruncum designare pilos elongatos a 

 mento usque in pectus obvios. Nunc apud Belgas Prom. 

 b. spei incolas, nomine Koedoes nota, est haec Antelope, 

 quod galli Coudous pronunciant. Ego animal vivum non 

 vidi, at ex pelle seu exuviis pluribus descripsi, sic et pluries 

 cornua vidi. Ante aliquot annos specimen huius Antelopae 

 vivum in viridario visum, agilissimum, pulcherrimum, saltu 

 ingenti semper portam ex ferreis virgis factam transilire so- 

 litum, ut panem appeteret ab hominibus commonstratum; 

 eoque accepto rursus in viridarium decem circiter pedum 

 portam transcendisse ferebatur. Uterque sexus cornutus. 



Corpus e maximis, griseum, canescens, linea dorsi et 

 septem utrimque strigis niveis. Iuba brevis nigra, et pili 

 itidem elongati nigri a mento in pectus, facies fusca, a 

 cantho oculorum utrimque duae lineae albae in naribus con- 

 niventes. Cauda floccosa, apice pilis nigris, subtus alba. 

 Dentes 8 incisores medii maximi latissimi, inde secundi 

 paris proximi magnitudine, tertii paris minimi, quarti tertio 

 paulo maiores. Aures fusco-nigrae. Pedes graciles, cer- 

 vini, intus albi, genua nigra. Cornua fusco-nigra, carin.a 

 spiras 3 circiter legente, apice teretia, subulata, alba. 



